Input: इमꣳ साहस्रꣳ शतधारमुत्सं व्यच्यमानꣳ सरिरस्य मध्ये। घृतं दुहानामदितिं जनायाग्ने मा हिꣳसीः परमे व्योमन्। गवयमारण्यमनु ते दिशामि तेन चिन्वानस्तन्वो निषीद। गवयं ते शुगृच्छतु यं द्विष्मस्तं ते शुगृच्छतु॥४९॥

Padapatha: इमम्।साहस्रम्।शतधारमिति शतऽधारम्।उत्सम्।व्यच्यमानमिति विऽअच्यमानम्।सरिरस्य।मध्ये।घृतम्।दुहानाम्।अदितिम्।जनाय।अग्ने।मा।हिꣳसीः।परमे।व्योमन्निति विऽओमन्।गवयम्।आरण्यम्।अनु।ते।दिशामि।तेन।चिन्वानः।तन्वः᳖।नि।सीद।गवयम्।ते।शुक्।ऋच्छतु।यम्।द्विष्मः।तम्।ते।शुक्।ऋच्छतु